Id-Deċiżjoni tal-Kummissjoni
tal-25 ta’ Marzu 1997
li tfassal listi provviżorji ta’ stabbilimenti ta’ pajjiżi terzi li minnhom l-Istati Membri jawtorizzaw l-importazzjonijiet ta’ ħalib u prodotti tal-ħalib għall-konsum uman
(Test b’ rilevanza għaż-ŻEE)
(97/252/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Deċiżjoni tal-Kunsill 95/408/KE tat-22 ta’ Ġunju 1995 dwar il-kondizzjonijiet għat-tfassil, għal perjodu interim, ta’ listi provviżorji ta’ stabbilimenti ta’ pajjiżi terzi li minnhom l-Istati Membri huma awtorizzati li jimportaw ċerti prodotti ta’ oriġini ta’ l-annimali, prodotti tal-ħut jew molluski bivalvi ħajjin [1], kif emendata bid-Deċiżjoni 97/34/KE [2], u b’mod partikolari l-Artikolu 2(1) tagħha,
Billi d-Deċiżjoni tal-Kummissjoni 95/340/KEE [3], kif emendata l-aħħar bid-Deċiżjoni 96/584/KE [4], tfassal lista ta’ pajjiżi terzi li minnha l-Istati Membri jawtorizzaw l-importazzjoni ta’ ħalib u prodotti tal-ħalib;
Billi l-ħtiġiet taċ-ċertifikazzjoni tas-saħħa u veterinarja għall-importazzjonijiet ta’ ħalib u prodotti tal-ħalib mill-pajjiżi li jidhru f’dik il-lista ġew stabbiliti fid-Deċiżjoni tal-Kummissjoni 95/343/KEE [5], kif emendata l-aħħar bid-Deċiżjoni 97/115/KE [6],
Billi l-Kummissjoni rċeviet minn ċerti pajjiżi terzi listi ta’ stabbilimenti, b’garanziji li huma jissodisfaw kompletament il-ħtiġiet approprjati rispettivi Komunitarji tas-saħħa u li fil-każ li stabbiliment jonqos li jagħmel dawn l-attivitajiet ta’ esportazzjoni tiegħu lejn il-Komunità Ewropea jiġu sospiżi;
Billi l-Kummissjoni ma kinitx f’pożizzjoni li taċċerta fil-pajjiżi terzi kollha kkonċernati l-konformità ta’ l-istabbilimenti tagħhom mal-ħtiġiet Komunitarji u l-validità tal-garanziji pprovduti mill-awtoritajiet kompetenti;
Billi, sabiex tiġi pprevenuta l-interruzzjoni ta’ kummerċ fil-ħalib u prodotti tal-ħalib minn dawk il-pajjiżi, huwa neċessarju li jiġi konċess perjodu ieħor li fih l-Istati Membri jkunu jistgħu jkomplu jimpurtaw il-ħalib u prodotti tal-ħalib mill-istabbilimenti li huma rrikonoxxew; billi, tul dak il-perjodu ulterjuri, il-Kummissjoni tiġbor mill-pajjiżi kkonċernati l-garanziji meħitieġa sabiex tkun tista’ żżidhom mal-lista skond il-proċedura stabbilita fid-Deċiżjoni 95/408/KE;
Billi ma’ l-iskadenza ta’ dak il-perjodu pajjiżi terzi li ma trażmettewx il-listi tagħhom ta’ stabbilimenti skond ir-regoli Komunitarji ma jkunux aktar permessi jesportaw ħalib u prodotti tal-ħalib lejn il-Komunità;
Billi l-Istati Membri jkunu responsabbli għalhekk biex jissodisfaw lilhom infushom li l-istabbilimenti li minnhom jimportaw il-ħalib u l-prodotti tal-ħalib jissodisfaw ħtiġiet għall-produzzjoni u t-tqegħid fis-suq li mhumiex anqas strinġenti mill-ħtiġiet Komunitarji;
Filwaqt li listi proviżorji ta’ stabbilimenti li jipproduċu l-ħalib u prodotti derivati mill-ħalib jistgħu jiġu formulati in konfront ta’ ċerti pajjiżi;
Billi l-miżuri previsti f’din id-Deċiżjoni huma skond l-opinjoni tal-Kumitat Veterinarju Permanenti,
ADOTTAT DIN ID-DEĊIŻJONI:
Artikolu 1
1. L-Istati Membri għandhom jawtorizzaw l-importazzjonijiet ta’ ħalib u prodotti tal-ħalib mill-istabbilimenti elenkati fl-Anness ma’ hawnhekk.
2. Sa l-1 ta’ Lulju 1997 l-Istati Membri jistgħu jawtorizzaw importazzjonijiet ta’ ħalib u prodotti tal-ħalib minn stabbilimenti f’pajjiżi terzi li mhumiex dawk elenkati fl-Anness ma’ hawnhekk.
3. Importazzjonijiet ta’ ħalib u prodotti tal-ħalib għandhom jibqgħu soġġetti għad-disposizzjonijiet veterinarji Komunitarji adottati bnadi oħra.
Artikolu 2
Din id-Deċiżjoni għandha tidħol fis-seħħ mill-1 ta’ April 1997.
Artikolu 3
Din id-Deċiżjoni għandha bħala d-destinatarji tagħha lill-Istati Membri.
Magħmula fi Brussel, fil-25 ta’ Marzu 1997.